text: [{"text_idx": "#000000", "text": "R\u00f8\u00f0in eftir Philip Pullman um Myrkursins frumevni - t\u00e6r tri\u0301ggjar b\u00f8kurnar Nor\u00f0ly\u0301si, Tvi\u0301eggja\u00f0i kni\u0301vurin og Ravkikarin - eru millum t\u00e6r best umto\u0301ktu fantasy-b\u00f8kurnar i\u0301 heiminum. Nu\u0301 er enski rith\u00f8vundurin farin i\u0301 holt vi\u00f0 eina ny\u0301ggja r\u00f8\u00f0, sum eitur Bo\u0301kin um dust."}, {"text_idx": "#000001", "text": "Higartil eru tv\u00e6r b\u00f8kur komnar i\u0301 r\u00f8\u00f0ini, og t\u00e6r eru ba\u0301\u00f0ar ty\u0301ddar til f\u00f8royskt. Ny\u0301ggja r\u00f8\u00f0in gongur fyri seg i\u0301 ti\u0301 somu ver\u00f0ini sum fyrra r\u00f8\u00f0in, og hon sny\u0301r seg um no\u0301gvar av somu perso\u0301nunum. Hesar b\u00f8kurnar ganga to\u0301 fyri seg a\u0301\u00f0renn og eftir, at hendingarnar fara fram i\u0301 Myrkursins frumevni."}, {"text_idx": "#000002", "text": "H\u00f8vu\u00f0sperso\u0301nurin i\u0301 ti\u0301 fyrstu bo\u0301kini i\u0301 r\u00f8\u00f0ini, La belle sauvage, er ellivu a\u0301ra gamli drongurin Malcolm Polstead. Ein o\u0301gvuslig vatnflo\u0301\u00f0 tekur seg upp, og hann ver\u00f0ur noyddur at fly\u0301ggja i\u0301 si\u0301ni li\u0301tlu kano, sum eitur ju\u0301st La belle sauvage, vi\u00f0 einum ny\u0301f\u00f8\u00f0ingi. Samstundis tekur eitt stri\u0301\u00f0 seg upp i\u0301millum tey tru\u0301gvandi og tey, sum ikki tru\u0301gva, og fer\u00f0in er o\u0301gvuliga vandamikil. Ny\u0301f\u00f8\u00f0ingurin er ein av h\u00f8vu\u00f0sperso\u0301nunum i\u0301 Myrkursins frumevni, Lyra Belacqua, og ti\u0301\u00f0in er sostatt sett umlei\u00f0 10 a\u0301r a\u0301\u00f0renn hendingarnar i\u0301 fyrru r\u00f8\u00f0ini."}, {"text_idx": "#000003", "text": "I\u0301 a\u00f0ru bo\u0301kini i\u0301 r\u00f8\u00f0ini, Loyniliga samveldi\u00f0, er Lyra Belacqua, ella Silvurtunga, sum hon nevnir seg, blivin ein ung kvinna, sum gongur a\u0301 universitetinum i\u0301 Oxford a\u0301 \u00f8\u00f0rum a\u0301ri. Ta\u0301 i\u00f0 daimonur hennara, Pantalaimon, ver\u00f0ur vitni til eitt mor\u00f0, eru tey noydd at fa\u0301a grei\u00f0u a\u0301 si\u0301num vi\u00f0urskiftum a\u0301 ein ha\u0301tt, sum tey onganti\u0301\u00f0 h\u00f8vdu i\u0301mynda\u00f0 s\u00e6r. Tey ver\u00f0a drigin inn i\u0301 torgreiddar og vandamiklar o\u0301semjur i\u0301 einum heimi, tey ikki vistu, var til. Malcolm Polstead ver\u00f0ur noyddur av sta\u00f0 a\u0301 si\u0301na egnu fer\u00f0; einafer\u00f0 ein drongur vi\u00f0 einum ba\u0301ti og einum setningi at bjarga einum barni undan einari vatnflo\u0301\u00f0, nu\u0301 ein ma\u00f0ur vi\u00f0 sterkari a\u0301byrgdarkenslu og einari trongd til at gera ta\u00f0, sum r\u00e6tt er. B\u00e6\u00f0i Lyra og Malcolm noy\u00f0ast at fer\u00f0ast langt u\u0301t um Oxford, i\u0301gj\u00f8gnum Evropa og inn i\u0301 Asia fyri at leita eftir ti\u0301, tey hava mist \u2013 eftir einum by\u0301i, sum er pla\u0301ga\u00f0ur av illum andum, eftir einum loyndarma\u0301li mitt inni i\u0301 einari oy\u00f0im\u00f8rk, og eftir ga\u0301tuni um dust."}, {"text_idx": "#000005", "text": "Henda ny\u0301ggja r\u00f8\u00f0in u\u0301tbyggir og brei\u00f0kar sto\u0301rfingnu parallellver\u00f0ina hja\u0301 Philipi Pullman. Ta\u00f0 er eitt ma\u0301ttmiki\u00f0 og tankavekjandi \u00e6vinty\u0301r um, hvat ta\u00f0 vil siga at kenna seg sja\u0301lvan, at vaksa upp og fa\u0301a skil a\u0301 heiminum rundan um seg. Hetta er fra\u0301s\u00f8gn av teimum bestu fra\u0301 einum av heimsins bestu rith\u00f8vundum."}, {"text_idx": "#000007", "text": "- M\u00e6r da\u0301mdi sera v\u00e6l bo\u0301kina, ti\u0301 ta\u00f0 er ikki ein vanlig sjangra, sum eg plagi at lesa. Bo\u0301kin var ga\u0301tufull, o\u0301hugnalig og spennandi. Eg haldi, hon er so v\u00e6l skriva\u00f0, at eg kundi si\u0301ggja, lukta, f\u00f8la og hoyra ta\u00f0, sum h\u00f8vu\u00f0sperso\u0301nurin upplivdi. Bo\u0301kin er ein orduliga go\u0301\u00f0 bo\u0301k, og eg fari beint at byrja vi\u00f0 at lesa Nor\u00f0ly\u0301si\u00f0 og si\u0301\u00f0ani annan part av Bo\u0301kini um dust."}, {"text_idx": "#000008", "text": "Philip Pullman er f\u00f8ddur i\u0301 Norwich i\u0301 Onglandi i\u0301 oktober 1946. Hann las enskt i\u0301 Exeter College i\u0301 Oxford. Hann hevur m.a. veri\u00f0 mi\u00f0na\u0301mssku\u0301lal\u00e6rari i\u0301 enskum i\u0301 12 a\u0301r, si\u0301\u00f0an professari i\u0301 enskum i\u0301 Westminster College, har hann sto\u0301\u00f0 fyri skei\u00f0um um viktoriansku skalds\u00f8guna og um fo\u0301lkasagnir, til hann gavst at undirvi\u0301sa og fo\u0301r at skriva burturav."}, {"text_idx": "#000009", "text": "Philip Pullman by\u0301r i\u0301 Oxford. Fyrrapartarnar situr hann i\u0301 einari sma\u0301ttu i\u0301 gar\u00f0inum hja\u0301 s\u00e6r og skrivar. Hann skrivar vi\u00f0 ku\u0301lupenni a\u0301 A4-pappi\u0301r, tri\u0301ggjar si\u0301\u00f0ur hv\u00f8nn dag. A\u0301\u00f0renn hann gevst, syrgir hann fyri at hava skriva\u00f0 fyrsta setningin a\u0301 n\u00e6stu si\u0301\u00f0u, so hann ikki skal byrja vi\u00f0 einum blonkum arki dagin eftir."}, {"text_idx": "#000010", "text": "Hv\u00f8r skal lesa: fantasy-fjepparar, um t\u00e6r da\u0301mar spenning og o\u0301hugna"}, {"text_idx": "#000012", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000013", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]